Брзојавне песме
I
Уредништву Народа, 17 маја, 9 сахати и 7 минута увече.
Слава свима честитима
Што на поштен образ пазе,
Те с’ не даше мађарон’ма
Да их купе, да их газе!

Слава свима честитима
Што с’ не плаше хуке, буке,
Већ поштено, отворено
Поразише мамелуке!

Слава свима честитима
Што казаше »гладној« клици
Да ми јесмо родољуби,
А да нисмо бунтовници!

Слава свима честитима
Којим »савест« каза њина:
Сад ил’ никад к биралишту
Да их зове домовина.

О, па слава свима тима
Што »нађоше« биралиште!
Да Бог да им сабор био
Свим жељама уточиште!

Слава свима и свакоме
Ко праведног срца има!Слава целој домовини,
А проклетство душманима!

II
Уредништву Народа, 17 маја, 1О сахати 5 минута увече.
Ви мислите, најамници,
Сељак да је глупа стока,
А он свесно, али мирно,
Посматра вас бистра ока.

Он прикрива патњу своју,
Али знаде шта сте, ко сте,
Зато сада при избори
Тако лепо наседосте!

Ви бесните: »Какав народ?
Зауздати њега треба!« —
Па кад тако мудрујете,
Што једете нашег ’леба?

Ви кусате белог свагда,
Народ, гле, и црног жели;
Тужан сељак кожух крпи,
Ви се свилом заодели!

Још шиљете — из љубави! —
Жандаре нам, бајонете.
Па још неки зађиликне:
»А што ’но их не бодете!?«

О, ако вам аговањеТако у крв ушло здраво,
А оно се потурчите,И тако вас одн’о ђаво!У Бечу.

Извор 
Јован Грчић Миленко: Целокупна дела, Библиотека српских писаца, Народна просвета, стр 245-247

Јован Грчић Миленко
Поезија